sukhrobnurali/uzbek-legal-corpus huggingface dataset:
“QOʻNGʻIROT KOMPRESSOR STANSIYASIDA GAZNI QURITISh QURILMASINI QURISh” INVESTITSIYa LOYIHASINI AMALGA OShIRIShNI JADALLAShTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Singapur Respublikasi bilan hamkorlikni yanada kengaytirish chora-tadbirlari toʻgʻrisida” 2007-yil 13-fevraldagi PQ-581-son qarorini bajarish yuzasidan, shuningdek eksportga sotilayotgan tabiiy gazning sifatini xalqaro talablargacha yetkazish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining Singapurga 2007-yil yanvar oyidagi Davlat tashrifi davomida erishilgan ahdlashuvlar doirasida “Oʻzbekneftgaz” MXK tomonidan Singapurning “CW Singapore” kompaniyasi bilan birgalikda yiliga 13 mlrd. kub metr gazni qayta ishlash quvvatiga ega boʻlgan, 2008-yilning IV choragida foydalanishga topshiriladigan “Qoʻngʻirot kompressor stansiyasida gazni quritish qurilmasini qurish” investitsiya loyihasini (keyingi oʻrinlarda obyekt deb ataladi) amalga oshirish boshlanganligi; Oʻzbekiston Respublikasi Tiklanish va taraqqiyot jamgʻarmasining 25 mln. AQSh dollari miqdoridagi mablagʻlari, shuningdek “Oʻzbekneftgaz” MXKning oʻz mablagʻlari koʻrsatib oʻtilgan investitsiya loyihasini moliyalashtirish manbalari etib belgilanganligi maʼlumot uchun qabul qilinsin. 2. Quyidagilar: “Oʻztransgaz” aksiyadorlik kompaniyasi — obyekt qurilishi boʻyicha buyurtmachi etib; “Oʻzneftgazqurilishinvest” aksiyadorlik kompaniyasi — obyekt qurilishi boʻyicha bosh pudratchi etib; “OʻzLITIneftgaz” instituti OAJ — texnologiya asbob-uskunalari yetkazib berish boʻyicha pudratchi sifatida “CW Singapore” kompaniyasini jalb qilgan hamda loyihaning TIAni “Oʻzogʻirneftgazkimyoloyiha” instituti bilan belgilangan tartibda kelishgan holda — loyiha-smeta hujjatlarini ishlab chiqish boʻyicha bosh loyihalashtiruvchi etib belgilansin. 3. Obyektning strategik ahamiyatini, moliyalashtirish manbalari va ishlarni bajaruvchilar mavjudligini hisobga olgan holda “Oʻzbekneftgaz” MXKning DTIA ishlab chiqmasdan loyihaning TIAni ishlab chiqish va tasdiqlash uchun kiritish haqidagi taklifiga istisno tariqasida rozilik berilsin. 4. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Oʻzbekiston Respublikasi Tiklanish va taraqqiyot jamgʻarmasi, Oʻzbekiston Respublikasi “Davarxitektqurilish” qoʻmitasi, Tashqi iqtisodiy faoliyat milliy banki “Qoʻngʻirot kompressor stansiyasida gazni quritish qurilmasini qurish” investitsiya loyihasining TIAni bir hafta muddatda koʻrib chiqsinlar va belgilangan tartibda ekspert xulosasi bersinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R.Shaismatov zimmasiga yuklansin.
XALQ BADIIY HUNARMANDChILIGI VA AMALIY SANʼATINI RIVOJLANTIRIShNI RAGʻBATLANTIRIShGA OID QOʻShIMChA ChORA-TADBIRLAR TOʻGʻRISIDA
(decree, 2020-09-28)

Xalq badiiy hunarmandchiligi va amaliy sanʼatini yanada rivojlantirishni ragʻbatlantirish, xalq ijodiyoti sohasiga aholining keng qatlamini, ayniqsa yoshlarni jalb etish uchun qulay shart-sharoitlar yaratish maqsadida: 1. Oʻzbekiston Respublikasi Prezidentining “Xalq badiiy hunarmandchiliklari va amaliy sanʼatini yanada rivojlantirish chora-tadbirlari toʻgʻrisida” 2005-yil 28-martdagi PF-3588-sonli Farmoni bilan tasdiqlangan roʻyxatga muvofiq uy sharoitida xalq badiiy hunarmandchiliklari va amaliy sanʼati buyumlarini ishlab chiqarish boʻyicha yakka tartibdagi mehnat faoliyati bilan band boʻlgan shaxslar qatʼiy belgilangan soliq toʻlashdan 2010-yilning 1-apreligacha ozod etilsin. 2. Oʻzbekiston Respublikasi Prezidentining “Xalq badiiy hunarmandchiliklari va amaliy sanʼatini yanada rivojlantirishni davlat yoʻli bilan qoʻllab-quvvatlash chora-tadbirlari toʻgʻrisida” 1997-yil 31-martdagi PF-1741-sonli Farmoni 2-bandidagi birinchi va uchinchi xatboshilari oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “YaDRO POLIGONLARIDA VA BOShQA RADIATSIYA-YaDRO OBYEKTLARIDA HARBIY XIZMATNI OʻTAGAN PENSIYA YoShIDAGI ShAXSLARNI IJTIMOIY QOʻLLAB-QUVVATLAShNI TAʼMINLASh ChORA-TADBIRLARI TOʻGʻRISIDA” 2002 YIL 31 MAYDAGI 188-SON QARORIGA OʻZGARTIRISh KIRITISh TOʻGʻRISIDA
(resolution, 2008-03-31)

Yadro poligonlarida va boshqa radiatsiya-yadro obyektlarida harbiy xizmatni oʻtagan pensiya yoshidagi shaxslarni ijtimoiy himoya qilishni yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Yadro poligonlarida va boshqa radiatsiya-yadro obyektlarida harbiy xizmatni oʻtagan pensiya yoshidagi shaxslarni ijtimoiy qoʻllab-quvvatlashni taʼminlash chora-tadbirlari toʻgʻrisida” 2002-yil 31-maydagi 188-son qaroriga 1-ilova matni (Oʻzbekiston Respublikasi QT, 2002-y., 5-son, 27-modda) ilovaga* muvofiq tahrirda bayon qilinsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“TRANSYOʻLQURILISh” DAVLAT KOMPANIYASINING IJRO ETUVChI APPARATI TUZILMASINI TASDIQLASh TOʻGʻRISIDA
(resolution, 2016-02-29)

Oʻzbekiston Respublikasi Prezidentining “Osiyo taraqqiyot banki ishtirokida “Mintaqaviy avtomobil yoʻllarini rivojlantirish” loyihasini amalga oshirish chora-tadbirlari toʻgʻrisida” 2008-yil 28-fevraldagi PQ-804-son qarorining 3-bandini bajarish yuzasidan Vazirlar Mahkamasi qaror qiladi: 1. “Transyoʻlqurilish” davlat kompaniyasining xodimlarning cheklangan umumiy soni 30 nafar, shu jumladan boshqaruv xodimlari 26 nafar boʻlgan ijro etuvchi apparati tuzilmasi ilovaga muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
Yagona xomashyo bazasi obyektlarini Qoʻngʻirot soda zavodi balansiga oʻtkazish toʻgʻrisida
(resolution, 2008-03-28)

Kalsinatsiyalangan soda ishlab chiqarish uchun Qoʻngʻirot soda zavodida yagona xomashyo bazasi obyektlarining samarali faoliyatini taʼminlash maqsadida, Vazirlar Mahkamasi qaror qiladi: 1. Quyidagilar maʼlumot uchun qabul qilinsin: Qoʻngʻirot soda zavodida xomashyo bazasi obyektlarining barqaror ekspluatatsiyasi taʼminlanganligi; “Navoiy KMK” va “Olmaliq KMK” OAJ tomonidan “Barsakelmes” tuz konidan va Jamansoy kareridan xomashyoni uzluksiz yetkazib berish yoʻlga qoʻyilganligi; “Navoiy KMK”, “Oʻzbekkoʻmir” OAJ va “Oʻzbekkimyomash zavodi” OAJ bilan birgalikda “Barsakelmas” tuz-konida texnik tuz ishlab chiqarishda siklik-oqim texnologiyasi joriy etilganligi; “Olmaliq OMK” OAJ tomonidan Jamansoy kareridan zarur boʻlgan hajm va talab qilingan fraksiyada ohaktoshni ishlab chiqarish va yetkazib berish taʼminlanganligi; “Oʻzbekenergo” DAK tomonidan Jamansoy ohaktoshi kareri uchun tashqi energiya taʼminoti obyektlari qurilishi yakunlanganligi. 2. Oʻzbekiston Respublikasi Iqtisodiyot vazirligi, “Navoiy KMK”, “Olmaliq KMK” OAJ, “Oʻzbekkoʻmir” OAJ, “Oʻzbekkimyomash zavodi” OAJ, “Oʻzbekenergo” DAKning ilovaga muvofiq “Barsakelmas” tuz-koni va Jamansoy ohaktosh kareri xomashyo bazasi obyektlarini, shuningdek, karerning tashqi energiya taʼminoti obyektlarini hamda 2007-yilning yanvaridan oktabrigacha boʻlgan davrda ishlab chiqarilgan tayyor mahsulotlarni tegishli tartibda Qoʻngʻirot soda zavodi balansiga bepul oʻtkazish boʻyicha taklifi qabul qilinsin. 3. Qoʻngʻirot soda zavodi ilovaga kiritilgan xomashyo bazasini, ishlab chiqarish obyektlarini belgilangan tartibda qabul qilinishini va ularning keyinchalik samarali ekspluatatsiyasi qilinishini, moliyalashtirilishini hamda moddiy-texnik taʼminlashini taʼminlasin. 4. Ushbu qarorning ijrosi uchun nazorat Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari E.R. Shaismatov zimmasiga yuklansin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIShLAR KIRITISh, ShUNINGDEK AYRIMLARINI OʻZ KUChINI YOʻQOTGAN DEB HISOBLASh TOʻGʻRISIDA
(decree, 2017-12-16)

Oʻzbekiston Respublikasi tashqi iqtisodiy faoliyatida yangi unifikatsiyalangan Tovar nomenklaturasi (2007-yil versiyasi) qabul qilinganiga muvofiq: 1. Oʻzbekiston Respublikasi Prezidentining “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” 1997-yil 10-oktabrdagi PF-1871-sonli Farmoniga 1-ilovaga* muvofiq oʻzgartish kiritilsin. Belgilansinki, ushbu oʻzgartishlar 2008-yilning 1-aprelidan kuchga kiradi. 2. Oʻzbekiston Respublikasi Prezidentining baʼzi farmonlari va ayrim qarorlari 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Pilla mahsuloti eksportini tartibga solish toʻgʻrisida” 2000-yil 28-fevraldagi PF-2553-son Farmoni. 2. “Oʻzbekiston Respublikasi Prezidentining baʼzi farmonlariga oʻzgartish va qoʻshimchalar kiritish toʻgʻrisida” Oʻzbekiston Respublikasi Prezidentining 2002-yil 20-maydagi PF-3077-son Farmoni. 3. Oʻzbekiston Respublikasi Prezidentining “Teri, moʻyna xomashyosi va qorakoʻl eksportini tartibga solish toʻgʻrisida” 1998-yil 25-avgustdagi PF-2068-son Farmonining 2-bandi. 4. Oʻzbekiston Respublikasi Prezidentining “Rangli metallar parchalari va chiqindilari eksportini tartibga solish toʻgʻrisida” 1999-yil 5-fevraldagi PF-2212-son Farmonining 1-bandidagi ikkinchi xatboshi va ilovasi. 5. “Oʻzbekiston Respublikasi Prezidentining baʼzi farmonlariga oʻzgartishlar kiritish toʻgʻrisida” Oʻzbekiston Respublikasi Prezidentining 2000-yil 2-avgustdagi PF-2677-son Farmonining 2-bandidagi uchinchi xatboshi va ilovasi. 6. “Oʻzbekiston Respublikasi Prezidentining baʼzi farmonlariga oʻzgartish va qoʻshimchalar kiritish toʻgʻrisida” Oʻzbekiston Respublikasi Prezidentining 2005-yil 18-iyuldagi PF-3625-son Farmoni ilovasining 2-bandi. 7. “Oʻzbekiston Respublikasi Prezidentining baʼzi farmonlariga oʻzgartishlar kiritish toʻgʻrisida” Oʻzbekiston Respublikasi Prezidentining 2005-yil 20-sentabrdagi PF-3661-son Farmoni ilovasining 4-bandi. 8. “Oʻzbekiston Respublikasi Prezidentining ayrim Farmon va qarorlariga oʻzgartishlar kiritish toʻgʻrisida” Oʻzbekiston Respublikasi Prezidentining 2006-yil 14-sentabrdagi PF-3800-son Farmoni ilovasining 1-bandi.
Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida
(resolution, 2012-09-10)

Eksport-import operatsiyalarini bojxona-tarif jihatdan boshqarishni yanada takomillashtirish, Oʻzbekiston Respublikasi tashqi iqtisodiy faoliyati Tovar nomenklaturasini jahon tajribasida qoʻllanilayotgan Tovarlarni taʼriflash va kodlashning uygʻunlashtirilgan tizimi (2007-yilgi versiya) bilan unifikatsiya qilish maqsadida: 1. Maʼlumot uchun qabul qilinsinki, jahon savdosida aylanayotgan tovarlarning xalqaro klassifikatsiyasini uygʻunlashtirish maqsadida, Jahon bojxona tashkiloti tomonidan Tovarlarni taʼriflash va kodlashning uygʻunlashtirilgan tizimiga 2007-yilda kuchga kirgan oʻzgartish va qoʻshimchalar kiritildi. 2. 2008-yilning 1-aprelidan boshlab tovarlar oʻninchi raqam darajasigacha yanada aniq klassifikatsiya qilingan (2007-yilgi versiyada) Oʻzbekiston Respublikasi tashqi iqtisodiy faoliyatining yangilangan Tovar nomenklaturasi amalga kiritilsin Oʻzbekiston Respublikasi Tashqi iqtisodiy aloqalar, investitsiyalar va savdo vazirligi Davlat bojxona qoʻmitasi bilan birgalikda 2008-yilning 10-apreligacha boʻlgan muddatda Oʻzbekiston Respublikasi tashqi iqtisodiy faoliyatining yangilangan (2007-yilgi versiyada) Tovar nomenklaturasi chop etilishi hamda manfaatdor tuzilmalarga yetkazilishini taʼminlasin. 4. 2008-yilning 1-aprelidan Oʻzbekiston Respublikasi Prezidentining ayrim qarorlariga 2-ilovaga* muvofiq oʻzgartishlar kiritilsin. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Adliya vazirligi, Davlat bojxona qoʻmitasi boshqa manfaatdor vazirliklar va idoralar bilan birgalikda ikki hafta muddatda qonun hujjatlariga mazkur qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 5. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 4. Oʻzbekiston Respublikasi Prezidentining 2007-yil 19-fevraldagi “Germaniya taraqqiyot banki hamda Quvayt arab iqtisodiy taraqqiyot jamgʻarmasi ishtirokida “Toshkent (Toʻqimachi) — Angren” temir yoʻl uchastkasini elektrlashtirish” loyihasini amalga oshirish chora-tadbirlari toʻgʻrisida”gi PQ-582-son qarorining 6-bandidagi “drezinasi (TN TIF kodi 8604 000 00)” soʻzlari “drezinasi (TN TIF kodi 8604 000 000)” soʻzlari bilan almashtirilsin.
RESPUBLIKA AHOLISINI MAMLAKATIMIZDA IShLAB ChIQARILGAN QAND-ShAKAR BILAN TAʼMINLASh BOʻYIChA QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Respublikada qand-shakar ishlab chiqarish va sotishni koʻpaytirish hamda “Xorazm Shakar” ochiq aksiyadorlik jamiyatini moliyaviy sogʻlomlashtirish maqsadida Vazirlar Mahkamasi qaror qiladi: 1. “Xorazm Shakar” ochiq aksiyadorlik jamiyati istisno tariqasida 2009-yil 1-yanvargacha boʻlgan muddatga: chetdan olib kelinadigan asbob-uskunalar, mexanizmlar, ehtiyot qismlar va butlovchi buyumlar, xomashyo hamda tayyor mahsulot ishlab chiqarish uchun zarur boʻlgan boshqa materiallar uchun bojxona toʻlovlari (bojxonada rasmiylashtirish yigʻimlaridan tashqari) toʻlashdan; oʻzi ishlab chiqargan tayyor mahsulotni sotishda qoʻshilgan qiymat soligʻi toʻlashdan ozod qilinsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUDUDIGA OLIB KIRIShDA BOJXONA TOʻLOVLARIDAN OZOD QILINADIGAN TEXNOLOGIK JIHOZLAR, BUTLOVChI BUYuM VA EHTIYOT QISMLAR ROʻYXATIGA QOʻShIMChALAR KIRITISh HAQIDA
(resolution, 2008-05-13)

Oʻzbekiston Respublikasi Prezidentining 2007-yil 14-martdagi PF-3860-sonli “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi Farmonining (Oʻzbekiston Respublikasi qonun hujjatlari toʻplami, 2007-yil, 11-son, 96-modda) 5-bandiga muvofiq qaror qilamiz: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasining 2007-yil 30-martdagi 2-5/21, 34, EG-01/10-1702, 01-02/8-10-sonli qarori bilan tasdiqlangan Oʻzbekiston Respublikasi hududiga olib kirishda bojxona toʻlovlaridan ozod qilinadigan texnologik jihozlar, butlovchi buyum va ehtiyot qismlar Roʻyxatiga (2007-yil 31-mart, roʻyxat raqami 1669 — Oʻzbekiston Respublikasi qonun hujjatlari toʻplami, 2007-yil, 14-son, 149-modda) ilovaga muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi. 1. Quyidagi mazmundagi 721 va 751-bandlar qoʻshilsin:
OʻZBEKISTON RESPUBLIKASI PREZIDENTINING BIRLAShGAN ARAB AMIRLIKLARIGA RASMIY TAShRIFI ChOGʻIDA ERIShILGAN KELIShUVLARNI AMALGA OShIRISh HAMDA IKKI TOMONLAMA HAMKORLIKNI YaNADA KENGAYTIRISh ChORA-TADBIRLARI TOʻGʻRISIDA
(resolution, 2020-09-28)

2008-yil 17-18-mart kunlari Oʻzbekiston Respublikasi Prezidentining Birlashgan Arab Amirliklariga Rasmiy tashrifi chogʻida imzolangan Oʻzbekiston Respublikasi bilan Birlashgan Arab Amirliklari oʻrtasida siyosiy, savdo-iqtisodiy, investitsiyaviy va madaniy-gumanitar hamkorlikni rivojlantirish toʻgʻrisidagi ikki tomonlama hukumatlararo hamda idoralararo bitimlarni toʻlaqonli va oʻz vaqtida amalga oshirishni taʼminlash maqsadida: 1. Quyidagilar: Oʻzbekiston Respublikasi Prezidentining Birlashgan Arab Amirliklariga Rasmiy tashrifi chogʻida imzolangan bitim va erishilgan kelishuvlarni amalga oshirish Tadbirlari dasturi 1-ilovaga* muvofiq; Birlashgan Arab Amirliklari bilan savdo-iqtisodiy va investitsiyaviy hamkorlik doirasida amalga oshirish uchun ishlab chiqilayotgan loyihalar roʻyxati 2-ilovaga* muvofiq tasdiqlansin. Ushbu Qaror ilovalarida koʻrsatilgan vazirliklar va idoralar, masʼul ijrochilar Birlashgan Arab Amirliklari bilan siyosiy, savdo-iqtisodiy, investitsiyaviy va madaniy-gumanitar sohalarda keng qamrovli hamkorlikni rivojlantirish boʻyicha tasdiqlangan tadbirlar amalga oshirilishini taʼminlasin. 2. Oʻzbekiston Respublikasi Tashqi ishlar vazirligi, Tashqi iqtisodiy aloqalar, investitsiyalar va savdo vazirligi, Iqtisodiyot vazirligi Rasmiy tashrif davomida imzolangan hujjatlar va bitimlar ijrosi, ushbu Qaror bilan tasdiqlangan Tadbirlar dasturida nazarda tutilgan aniq tadbirlarning oʻz vaqtida ishlab chiqilishi va amalga oshirilishi ustidan tizimli nazorat oʻrnatsin. 3. Mazkur Qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi tashqi ishlar vaziri V.I. Norov zimmalariga yuklansin. Ushbu Qaror bilan tasdiqlangan Tadbirlar dasturining ijrosi yuzasidan Oʻzbekiston Respublikasi Prezidenti Devoniga har chorakda axborot berib borilsin.
UY-JOYLARNI OLISh-SOTISh, ALMAShTIRISh VA HADYa QILISh ShARTNOMALARINI NOTARIAL TASDIQLAGANDA DAVLAT BOJINI UNDIRISh TARTIBI TOʻGʻRISIDA TUShUNTIRIShNI OʻZ KUChINI YOʻQOTGAN DEB TOPISh HAQIDA
(resolution, 2008-03-20)

Oʻzbekiston Respublikasi Vazirlar Mahkamasining 2006-yil 7-iyundagi “Notarial ishlarni bajarganlik uchun davlat boji stavkalari tizimini takomillashtirish toʻgʻrisida”gi 109-son qaroriga muvofiq Oʻzbekiston Respublikasi Davlat soliq qoʻmitasi va Adliya vazirligi qaror qiladi: 1. Oʻzbekiston Respublikasi Davlat soliq qoʻmitasi va Adliya vazirligi tomonidan tasdiqlangan Uy-joylarni olish-sotish, almashtirish va hadya qilish shartnomalarini notarial tasdiqlaganda davlat bojini undirish tartibi toʻgʻrisida tushuntirish (1998-yil 17-noyabr, roʻyxat raqami 538) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI FUQARO AVIATSIYASI AVIATSIYA XODIMLARINI TASNIFLASH VA GUVOHNOMALAR BERISH AVIATSIYA QOIDALARIGA OʻZGARTISH KIRITISH TOʻGʻRISIDA
(order, 2025-03-25)

Oʻzbekiston Respublikasi fuqaro aviatsiyasi faoliyatini tartibga soluvchi normativ hujjatlarni takomillashtirish maqsadida IKAO standartlari va tavsiyalarini inobatga olib buyuraman: 1. Oʻzbekiston Respublikasi fuqaro aviatsiyasi aviatsiya xodimlarini tasniflash va guvohnomalar berish aviatsiya qoidalariga (2004-yil 7-may, roʻyxat raqami 1349) ilovaga* muvofiq oʻzgartish kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI TIJORAT BANKLARIDA BUXGALTERIYA HISOBI HISOBVARAQLAR REJASIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-02-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 17-iyuldagi 15/3-sonli qarori bilan tasdiqlangan “Oʻzbekiston Respublikasi tijorat banklarida buxgalteriya hisobi hisobvaraqlar rejasi”ga (2004-yil 13-avgust, roʻyxat raqami 773-17 — Oʻzbekiston Respublikasi qonun hujjatlar toʻplami, 2004-yil, 32-son, 369-modda) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qarorning ijrosini nazorat qilish Markaziy bank raisining oʻrinbosari M.Y. Eshmatov zimmasiga yuklatilsin.
Maktab taʼlimini rivojlantirishga majburiy ajratmalarni hisoblab chiqarish va toʻlash tartibi toʻgʻrisidagi nizomga oʻzgartirishlar kiritish haqida
(resolution, 2014-05-19)

Oʻzbekiston Respublikasi Prezidentining 2007-yil 12-dekabrdagi PQ-744-son “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2007-yil, 52-son, 534-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2005-yil 14-yanvardagi 3 va 2005-3-son qarori bilan tasdiqlangan Maktab taʼlimini rivojlantirishga majburiy ajratmalarni hisoblab chiqarish va toʻlash tartibi toʻgʻrisidagi nizomga (2005-yil 31-yanvar, roʻyxat raqami 1446 — Oʻzbekiston Respublikasi qonun hujjatlari toʻplami, 2005-y., 5-6-son, 37-modda, 39-son, 300-modda; 2006-y., 6-7-son, 44-modda, 28-29-son, 278-modda; 2007-y., 9-10-son, 94-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi.
NEFT MAHSULOTLARI YETKAZIB BERILGANLIGI UChUN HISOB-KITOB QILISh TIZIMI TAKOMILLAShTIRILIShI MUNOSABATI BILAN OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2022-08-06)

Respublika isteʼmolchilarini neft mahsulotlari bilan taʼminlash tizimini yanada takomillashtirish, ularni sotishda hisob-kitob mexanizmini tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va E.R. Shoismatov zimmasiga yuklansin. 1. Vazirlar Mahkamasining “Neft mahsulotlari bilan taʼminlash tizimini va ularni sotishda hisob-kitob qilish mexanizmini yanada takomillashtirish toʻgʻrisida” 2003-yil 19-maydagi 225-son qarorining 7-bandi (Oʻzbekiston Respublikasi QT, 2003-y., 5-son, 38-modda) quyidagi tahrirda bayon qilinsin: “7. 2008-yil 1-apreldan boshlab barcha isteʼmolchilar uchun (neftni qayta ishlash zavodlaridan “Oʻzneftmahsulot” aksiyadorlik kompaniyasi neft bazalariga va davlat ehtiyojlari uchun qishloq xoʻjaligi mahsulotlari yetishtirish hajmi uchun qishloq xoʻjaligi isteʼmolchilariga dizel yonilgʻisi yetkazib berish bundan mustasno) oldindan majburiy haq toʻlashning quyidagi miqdorlari belgilansin: avtomobil benzini, dizel yonilgʻisi va suyultirilgan gaz uchun — 100 foiz miqdorida; boshqa neft mahsulotlari uchun — uzil-kesil hisob-kitoblarni 60 kun doirasida amalga oshirgan holda, kamida 50 foiz miqdorida”.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTISHLAR KIRITISH TOʻGʻRISIDA
(resolution, 2025-11-26)

Oʻzbekiston Respublikasi Prezidentining “Paxta tolasini respublikaning ichki isteʼmolchilariga sotishni takomillashtirish va toʻqimachilik sanoatini rivojlantirish chora-tadbirlari toʻgʻrisida” 2007-yil 21-noyabrdagi PQ-733-sonli qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Maʼlumot uchun qabul qilinsinki, mazkur qarorda koʻrsatilgan oʻzgartirishlar 2008-yilning 1-yanvaridan amal qila boshlagan norma va qoidalarga muvofiq kiritilmoqda. 3. Ushbu qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Toʻqimachilik sanoati korxonalarini moliyaviy sogʻlomlashtirish va ularga paxta tolasi sotish mexanizmini takomillashtirish chora-tadbirlari toʻgʻrisida” 2006-yil 21-apreldagi PQ-330-sonli qarorining 10-bandi chiqarib tashlansin.